Þjóðlagasafnið komið á netið
Frumútgáfa Íslenzkra þjóðlaga, hins mikla verks séra Bjarna Þorsteinssonar á Siglufirði, er nú orðin aðgengileg á vefsvæðinu baekur.is. Þar má fletta síðunum, sem eru hátt í eitt þúsund, leita að einstökum orðum eða hlaða bókinni niður sem pdf-skjali. Bókin var gefin út á árunum 1906-1909 og mun sú útgáfa vera fáséð í fornbókaverslunum. Ljósprentuð útgáfa kom út 1974 og önnur 2008 og hefur hún verið fáanleg. Þetta kemur fram á Sigfirðingur.is .
Bjarni notaði lausar stundir frá annasömum störfum í heilan aldarfjórðung til að bjarga hinum gamla þjóðlagaarfi frá gleymsku.
"Það verk verður séra Bjarna aldrei fullþakkað," sagði í Óðni. "Þar er sú náma sem fræðimenn og tónskáld geta grafið upp úr hverja perluna annarri skærari, hvern demantinn öðrum fegurri."
"Á Bækur.is er hægt að skoða stafrænar endurgerðir gamalla íslenskra bóka. Er vefurinn rekinn af Landsbókasafni Íslands – Háskólabókasafni," segir á vefnum. "Stefnt er að því að á vefnum muni birtast með tíð og tíma allar íslenskar bækur útgefnar fyrir 1870 í stafrænni endurgerð." Nú er búið að mynda á fjórða hundrað titla og eru síðurnar orðnar um 160 þúsund.
Frumútgáfa Íslenzkra þjóðlaga, hins mikla verks séra Bjarna Þorsteinssonar á Siglufirði, er nú orðin aðgengileg á vefsvæðinu baekur.is.
Þar má fletta síðunum, sem eru hátt í eitt þúsund, leita að einstökum orðum eða hlaða bókinni niður sem pdf-skjali.
Bókin var gefin út á árunum 1906-1909 og mun sú útgáfa vera fáséð í fornbókaverslunum.
Bjarni notaði lausar stundir frá annasömum störfum í heilan aldarfjórðung til að bjarga hinum gamla þjóðlagaarfi frá gleymsku.